གསེར་གྱི་མཆོད་སྡོང་ནི།གསེར་ནག་གི་ཡལ་འདབ་བཞི་ལས་གྲུབ་ཅིང་།འདབ་མ་རེ་རེའི་ནང་དུ་བོད་ཕྱི་ནང་ཀུན་ཏུ་ཡོངས་སུ་གྲགས་པའི་མཁས་གྲུབ་དམ་པ་བཞིའི་མཛད་པ་རྣམ་ཐར་གྱི་རི་མོ་མངོན་པར་གསལ་ཡོད།དེ་ཡང་རྩོམ་པ་པོར་ཆོས་འབྲེལ་དངོས་ཐོབ་ཀྱི་རྩ་བའི་བླ་མ་༸རྗེ་བཙུན་ཤར་གདོང་བློ་བཟང་བཤད་སྒྲུབ་རྒྱ་མཚོ་ཕྱི་ལོ་༡༩༢༢༢༠༠༡དང་།རེབ་གོང་༸སྐྱབས་མགོན་གྱི་ཡོངས་འཛིན་༸རྗེ་བཙུན་དགེ་འདུན་བསྟན་འཛིན་༡༩༢༠༢༠༠༦དང་།སེར་བྱེས་གཙང་པ་མཁན་ཟུར་༸རྗེ་བཙུན་བློ་བཟང་ཚེ་རིང་༡༠༢༣༢༠༡༤གསུམ་དང་།གཞན་ཡང་༸རྗེ་བཙུན་འཇིགས་མེད་དམ་ཆོས་རྒྱ་མཚོ་༡༨༩༨༡༩༤༦བཅས་ཀྱི་ངོ་མཚར་བའི་སྐུ་གསུང་ཐུགས་ཀྱི་ཡོན་ཏན་སྤྱི་དང༌།བྱེ་བྲག་ཏུ་རྒྱལ་བའི་བསྟན་པ་ལ་རབ་ཏུ་བྱུང་སྟེ།མདོ་རྒྱུད་གསུང་རབ་དགོངས་འགྲེལ་དང་བཅས་པ་ལ་ཚེ་དང་སྙོམས་པར་ཐོས་བསམ་སྒོམ་པ་ཡ་མ་བྲལ་བར་སྦྱངས་བརྩོན་བྱས་པའི་ལག་རྗེས་བསྟན་འགྲོར་སྨན་པའི་འཆད་རྩོད་རྩོམ་གསུམ་སོགས་འཕྲིན་ལས་རླབས་པོ་ཆེ་ཇི་ལྟར་མཛད་པའི་ཚུལ་ལས་བརྩམས་པ།ཁ་གསལ་ཞིང་གོ་སླ་བ་བརྗོད་བྱ་དང་རྗོད་བྱེད་ཀྱི་རྣམ་པ་དག་རྗེས་འཇུག་གདུལ་བྱའི་ཉམས་ལེན་དུ་ཁྱེར་བདེ་བ་དང་།དུས་ཡུན་རིང་དུ་བསྟེན་ཞིང་མཇལ་བའི་བླ་མ་རྣམས་ཀྱི་ཞལ་ནས་དངོས་སུ་ཐོས་པ་དག།གོ་དཀའ་བའི་སྙན་ངག་གི་སྡེབ་སྦྱོར་དང་།ལུང་རིགས་རྒྱས་སྤྲོས་ཀྱི་འཆད་ཐབས་དོར་ཏེ།རང་བཞིན་དྲང་པོར་བརྗོད་འདུག་པ་སོགས་ཚིག་དོན་གང་ཐད་ནས་གསེར་གྱི་ཡལ་འདབ་རྒྱས་པའི་མཆོད་སྡོང་ཞིག་ཏུ་གྲུབ་འདུག་པས་དད་པ་དང་ཞིབ་འཇུག་གི་སྐལ་ལྡན་རྣམས་ཀྱི་དཔྱད་གཞིའི་གླེགས་བམ་རྨད་དུ་བྱུང་བ་ཞིག་གོ།